วิชาญ มีนชัยนันท์

'''นายวิชาญ มีนชัยนันท์ เป็นที่ปรึกษารัฐมนตรีว่าการกระทรวงสาธารณสุข(ชลน่าน ศรีแก้ว) อดีตรัฐมนตรีช่วยว่าการกระทรวงสาธารณสุข 2 สมัย รองหัวหน้าพรรคเพื่อไทย ประธานสมาชิกสภาผู้แทนราษฎรกรุงเทพมหานคร (สส.กทม.) พรรคเพื่อไทย อดีต สส.กทม 4 สมัย และ สก.มีนบุรี 2 สมัย

ประวัติ 
นายวิชาญ  มีนชัยนันท์ () เกิดวันที่ 24 กรกฎาคม พ.ศ. 2503 ที่เขตมีนบุรี (อำเภอมีนบุรีของจังหวัดพระนครในขณะนั้น) เป็นบุตรของนายไพฑูรย์-นางสุพัตรา มีนชัยนันท์ และหลานของ ดร.สุธี มีนชัยนันท์ มหาเศรษฐีที่ดินมูลค่าหลายหมื่นล้านบาทของประเทศไทย ผู้นำชุมชนชาวไทยเชื้อสายจีน คหบดีเมืองมีนบุรี ประธานมูลนิธิกู้ภัยร่มไทร และ ประธานกิตติมศักดิ์ผู้ทรงเกียรติถาวรหอการค้าไทย-จีน

ต่อมาวันที่ 6 มีนาคม 2566 พรรคก้าวไกลได้เปิดตัวนาย ศุภณัฐ มีนชัยนันท์ หลานลุงของวิชาญที่เกิดกับวิสูตร์(น้องชายของวิชาญ)เป็นผู้สมัครสมาชิกสภาผู้แทนราษฎร เขตจตุจักร และได้รับเลือกเป็นสส.ในเวลาต่อมา

การศึกษา 
 ปริญญาโท - รัฐศาสตรมหาบัณฑิต คณะรัฐศาสตร์ มหาวิทยาลัยธรรมศาสตร์
 หลักสูตรการรื้อปรับระบบการบริหารกทม. จากมหาวิทยาลัยแคลิฟอร์เนีย เบิร์กลีย์ 
 ปริญญาตรี - ศิลปศาสตรบัณฑิต คณะวิทยาการจัดการ เอกบริหารทั่วไป มหาวิทยาลัยราชภัฏราชนครินทร์ จังหวัดฉะเชิงเทรา
 ระดับมัธยมศึกษา - โรงเรียนเทพลีลา กรุงเทพมหานคร
 ประกาศนียบัตรหลักสูตรสถาบันพระปกเกล้า รุ่น 7 (ป.ป.ร.7)
 ประกาศนียบัตรหลักสูตรการจัดการมหานคร มหาวิทยาลัยธรรมศาสตร์

เข้าสู่งานการเมือง 
นายวิชาญเริ่มเข้าสู่การเมืองในระดับท้องถิ่น โดยรับตำแหน่งสมาชิกสภาเขตมีนบุรี สังกัดพรรคประชาธิปัตย์ ระหว่างปี พ.ศ. 2528 - 2532 จนกระทั่งปี พ.ศ. 2537 ได้รับเลือกเป็นสมาชิกสภากรุงเทพมหานคร (ส.ก.) เขตมีนบุรี 2 สมัยซ้อน (คะแนนสูงสุดในกรุงเทพฯ) และได้ดำรงตำแหน่งรองประธานสภากรุงเทพมหานคร คนที่ 1 ในปี พ.ศ. 2541 ภายหลังได้รับเลือกตั้งเป็นสมาชิกสภาผู้แทนราษฎร เขตมีนบุรีถึง 4 สมัย

พ.ศ. 2544 นายวิชาญลงสมัครรับเลือกตั้งสมาชิกสภาผู้แทนราษฎร กรุงเทพมหานคร เขต 26 (เขตมีนบุรี-เขตคลองสามวา) ในนามพรรคไทยรักไทย และได้รับเลือกให้เป็น ส.ส.กทม. สมัยแรก 

พ.ศ. 2548 ได้รับเลือกให้เป็น ส.ส.กทม. เขต มีนบุรี สมัยที่ 2 และได้ทำหน้าที่ผู้ช่วยเลขานุการรัฐมนตรีว่าการกระทรวงศึกษาธิการ  

พ.ศ. 2550 นายวิชาญได้รับเลือกเป็น ส.ส.กทม. เขต มีนบุรี สมัยที่ 3 และได้รับแต่งตั้งให้ดำรงตำแหน่งรัฐมนตรีช่วยว่าการกระทรวงสาธารณสุข ในสมัยของนายสมัคร สุนทรเวช และ นายสมชาย วงศ์สวัสดิ์ พรรคพลังประชาชน 

พ.ศ. 2554 นายวิชาญได้รับเลือกให้เป็น ส.ส.กทม. เขต มีนบุรี สมัยที่ 4 พรรคเพื่อไทย

นายวิชาญ มีนชัยนันท์ ดำรงตำแหน่งประธานสมาชิกสภากรุงเทพมหานคร พรรคเพื่อไทย และเมื่อเดือนกันยายน พ.ศ. 2553 ได้รับแต่งตั้งเป็นรองหัวหน้าพรรค

การทำงาน

ประสบการณ์ด้านการเมือง

สมาชิกสภาผู้แทนราษฎร (ส.ส.) กรุงเทพมหานคร เขตมีนบุรี 4 สมัย (2544, 2548, 2550, 2554)
รองประธานคณะกรรมาธิการวิสามัญพิจารณาร่าง พระราชบัญญัติ งบประมาณรายจ่าย ประจำปีงบประมาณ พ.ศ. ๒๕๕๕
3 กรกฎาคม 2554 สมาชิกสภาผู้แทนราษฎร กรุงเทพมหานคร เขต 17 สมัยที่4 พรรคเพื่อไทย
14 กันยายน 2553 รองหัวหน้าพรรคเพื่อไทย (ลาออก เม.ย. 2554)
7 ธันวาคม 2551 สมาชิกสภาผู้แทยราษฎร กรุงเทพมหานคร พรรคเพื่อไทย (ย้ายพรรค เนื่องจากพรรคพลังประชาชนถูกตัดสินยุบพรรค)
24 กันยายน 2551 รัฐมนตรีช่วยว่าการกระทรวงสาธารณสุข สมัยนายสมชาย วงศ์สวัสดิ์ นายกรัฐมนตรี (พ้นตำแหน่ง 2 ธันวาคม 2551)
 ประธานสมาชิกสภาผู้แทนราษฎรกรุงเทพมหานคร พรรคเพื่อไทย
23 พฤษภาคม 2551 รัฐมนตรีช่วยว่าการกระทรวงสาธารณสุข สมัยนายสมัคร สุนทรเวช นายกรัฐมนตรี (พ้นตำแหน่ง 9 กันยายน 2551) พรรคพลังประชาชน
23 ธันวาคม 2550 สมาชิกสภาผู้แทนราษฎร กรุงเทพมหานคร เขต 7 สมัยที่ 3 พรรคพลังประชาชน (102,247 คะแนน)
2 เมษายน 2549 สมาชิกสภาผู้แทนราษฎร กรุงเทพมหานคร เขต 25 พรรคไทยรักไทย (56,316 คะแนน) (โมฆะ)
22 เมษายน 2548 ประธานคณะกรรมาธิการการคุ้มครองผู้บริโภค สภาผู้แทนราษฎร
6 กุมภาพันธ์ 2548 สมาชิกสภาผู้แทนราษฎร กรุงเทพมหานคร เขต26 สมัยที่ 2 พรรคไทยรักไทย (73,744 คะแนน)
2547-2548 ผู้ช่วยเลขานุการรัฐมนตรีว่าการกระทรวงศึกษาธิการ (นายอารีย์ วงศ์อารยะ)
2544-2548 รองประธานคณะกรรมาธิการติดตามการบริหารงบประมาณประจำสภาผู้แทนราษฎร
2545 คณะกรรมาธิการวิสามัญพิจารณาร่างพระราชบัญญัติ งบประมาณรายจ่ายประจำปีงบประมาณ
6 มกราคม 2544 สมาชิกสภาผู้แทนราษฎร กรุงเทพมหานคร เขต 26 สมัยที่ 1 พรรคไทยรักไทย (43,274 คะแนน)

สมาชิกสภากรุงเทพมหานคร (ส.ก.) เขตมีนบุรี 2 สมัย (2537-2542)

 2542 ประธานคณะอนุกรรมการวิสามัญเพื่อพิจารณางบประมาณของสำนักงาน เขตมีนบุรี, หนองจอก, ลาดกระบัง , คลองสามวา
 ประธานอนุกรรมการยกร่างกฎหมายบริหารส่วนท้องถิ่นกรุงเทพมหานคร
2541-2542 อนุกรรมการช่วยเหลือประชาชนระดับเขตมีนบุรี
 2541-2542 ประธานอนุกรรมการพิจารณางบประมาณสำนักระบายน้ำ
5 พฤษภาคม 2541 รองประธานสภากรุงเทพมหานคร คนที่ 1
26 เมษายน 2541 สมาชิกสภากรุงเทพมหานคร เขตมีนบุรี สมัยที่ 2 พรรคประชาธิปัตย์
2539-2540 ประธานคณะทำงานติดตามงบประมาณ กรุงเทพมหานคร
 ประธานคณะอนุกรรมการวิสามัญเพื่อพิจารณางบประมาณของสำนักงาน เขตมีนบุรี, หนองจอก, ลาดกระบัง 1 (2539-2540)
6 มีนาคม 2537 สมาชิกสภากรุงเทพมหานคร  เขตมีนบุรี สมัยที่ 1 พรรคประชากรไทย

สมาชิกสภาเขต (ส.ข.) เขตมีนบุรี 2 สมัย  (2528-2536)

 2528-2532 ประธานสภาเขตมีนบุรี
21 พฤศจิกายน 2528 สมาชิกสภา เขตมีนบุรี

ตำแหน่งหน้าที่ 
 อดีตกรรมการผู้จัดการบริษัท พี วาย วิลล่า จำกัด
 อดีตกรรมการผู้จัดการ บริษัท ธนวงศ์ชัยนันท์ จำกัด

ประสบการณ์ด้านสังคม 
 ประธานอำนวยการรับเสด็จ สมเด็จพระเทพรัตนราชสุดาฯ สยามบรมราชกุมารี ในพิธียกช่อฟ้าศาลาประดิษฐานพระพุทธสิหิงค์จำลอง ณ วัดใหม่ลำนกแขวก กรุงเทพมหานคร
ประธานคณะทำงาน TO BE NUMBER ONE
อุปนายกสภากรรมการสมาคมฟุตบอลแห่งประเทศไทย ในพระบรมราชูปถัมภ์
 ประธานคณะกรรมการป้องกันอาชญากรรม สน.มีนบุรี
 รองประธานมูลนิธิกู้ภัย ร่มไทร 
 ประธานมูลนิธิคนรักเมืองมีน
 นายกสมาคมครูผู้ปกครองโรงเรียนสตรีเศรษฐบุตรบำเพ็ญ
 นายกสมาคมศิษย์เก่าโรงเรียนเทพลีลา
 กรรมการสมาคมครูผู้ปกครอง โรงเรียนเทพลีลา
 รองประธานคณะกรรมการการศึกษา โรงเรียนเทพลีลา
 อดีตประธานสภาวัฒนธรรมเมืองมีนบุรี 
 อดีตประธานสภาวัฒนธรรมกลุ่มศรีนครินทร์ 
 ประธานจัดงานพิธีเบิกพระเนตรพระพุทธรูปจำลอง, พระพุทธรังสี สวัสดิรังสรรค์ ณ สวนเฉลิมพระเกียรติ ร.9 สำนักงานเขตมีนบุรี 
 ประธานคณะกรรมการจัดงาน 100 ปี จังหวัดมีนบุรี

ประสบการณ์ด้านการต่างประเทศ 
 การบริหารจัดการระบบ ประเทศอเมริกา 
 มลภาวะ, เตาเผาขยะ เนเธอร์แลนด์, ฟินแลนด์ 
 ด้านการบริหารเมืองนคร คุนหมิง ประเทศจีน 
 การบริหารนคร ประเทศสแกนดิเนเวีย 
 ระบบผังเมือง ออสเตรีย, เยอรมัน 
 การบริหารเมือง ประเทศญี่ปุ่น

เครื่องราชอิสริยาภรณ์

อ้างอิง

แหล่งข้อมูลอื่น 
 http://politicalbase.in.th 
 http://www.parliament.go.th 
 

บุคคลที่ยังมีชีวิตอยู่
นักการเมืองไทย
สมาชิกสภาผู้แทนราษฎรกรุงเทพมหานคร
สมาชิกสภากรุงเทพมหานคร
บุคคลจากกรุงเทพมหานคร
พรรคประชาธิปัตย์
พรรคประชากรไทย
พรรคไทยรักไทย
พรรคพลังประชาชน (พ.ศ. 2541)
พรรคเพื่อไทย
บุคคลจากโรงเรียนเทพลีลา
บุคคลจากมหาวิทยาลัยราชภัฏราชนครินทร์
บุคคลจากคณะรัฐศาสตร์ มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
บุคคลจากมหาวิทยาลัยแคลิฟอร์เนีย เบิร์กลีย์